
Butrint më 18.08.2026
Lënda: Sqarimi nr. 1 i Kërkesës për Tender ref. 011/2026 “Hartimi i projekteve për ndërhyrje konservuese emergjente, faza II, në Parkun Kombëtar të Butrintit”
	Nr.
	Pyetja
	Referenca në Dokumentin e Tenderit
	Përgjigjja
	Sqarim / Amendim

	1
	Kushti i tenderit:

“Një CV të shoqërisë për aktivitetin e saj për jo më pak se 5 vite në fushën e kërkuar, ku të përfshihen kontaktet e përfaqësuesve të institucioneve kontraktuese për referencë (person kontakti, nr. telefoni dhe adresë email).”

Pyetja:

Kompania është një shoqëri e sapokrijuar, e cila do të ushtrojë aktivitetin e saj në fushën e mbrojtjes së trashëgimisë kulturore, përfshirë projektimin e ndërhyrjeve të konservimit dhe restaurimit. Për rrjedhojë, si subjekt juridik i sapokrijuar, shoqëria nuk mund të paraqesë një CV që dëshmon të paktën 5 vite aktivitet.

Megjithatë, themeluesit dhe ekspertët kryesorë të shoqërisë kanë mbi 20 vite eksperiencë profesionale në fushën e mbrojtjes së trashëgimisë kulturore, konservimit, restaurimit dhe projektimit të ndërhyrjeve restauruese. Gjithashtu, një prej themeluesve të shoqërisë është i pajisur me licencën përkatëse profesionale në fushën e projektimit.

Në këto kushte, a mund të konsiderohet dhe pranohet eksperienca profesionale individuale e themeluesve/ekspertëve kryesorë të shoqërisë për përmbushjen e kriterit të eksperiencës 5-vjeçare, duke qenë se shoqëria si person juridik është krijuar së fundmi?
	Kërkesa për Tender, paragrafi 3.4 - Dokumentacionin që vërteton përputhshmërinë me kërkesat teknike, pika 1 
	Sipas Kërkesës për Tender pika 5.5. Vlerësimi Teknik: Ofertat do të vlerësohen fillimisht për cilësitë teknike, duke vlerësuar kapacitetin e kompanisë përmes dokumentacionit të dorëzuar. Mangësitë mund të ndikojnë në rezultatet dhe mundësinë për të fituar.
Fakti që shoqëria është e sapokrijuar nuk përbën në vetvete pengesë për pjesëmarrjen në procedurë.
	Sqarim 

	2
	Kushti i tenderit:

· P/A/1 – Projektim në konservim dhe restaurim i rrënojave/siteve arkeologjike;

· P/V/1 – Projektim në konservim dhe restaurim i mozaikëve.

Pyetja:

Nga verifikimi i listës së specialistëve të licencuar rezulton se numri i profesionistëve të pajisur me licencën P/V/1 – Projektim në konservim dhe restaurim i mozaikëve është shumë i kufizuar. Aktualisht rezultojnë vetëm pesë specialistë të licencuar në këtë kategori, prej të cilëve një është pjesë e IKTK-së, një prej vitesh ushtron aktivitetin jashtë Shqipërisë, ndërsa tre të tjerët janë të angazhuar si drejtues teknikë pranë shoqërive të restaurimit.

Kjo situatë kufizon ndjeshëm mundësinë e operatorëve të tjerë për të përmbushur këtë kriter dhe, rrjedhimisht, edhe mundësinë për një pjesëmarrje më të gjerë në procedurën e tenderit.
Duke marrë parasysh numrin shumë të kufizuar të specialistëve të licencuar në këtë kategori, a mund të konsiderohet rishikimi ose zgjerimi i këtij kriteri, në mënyrë që, në mungesë të një specialisti të pajisur drejtpërdrejt me licencën P/V/1 në ekipin e aplikuesit, të lejohet parashikimi i angazhimit/bashkëpunimit me IKTK-në, në fazën e hartimit dhe zhvillimit të projektit për ndërhyrjet në mozaikë?
	Kërkesa për Tender, paragrafi 3.4 - Dokumentacionin që vërteton kualifikimin e Ofertuesit, pika 1 
Termat e Referencës, paragrafi “Liçenca, Kualifikimet dhe Përvoja”
	Kriteri i licensimit me pikën  P/V/1 – Projektim në konservim dhe restaurim i mozaikëve është parashikuar me qëllim se ky projekt do të përmbajë edhe ndërhyrje restauruese/preventivuese në mozaikë, për të cilat personi kopetent dhe përgjegjës është individi i licensuar në këtë fushë, sipas pikës P/V/1 Projektim në konservim dhe restaurim i mozaikëve.
Nëse operatori ekonomik nuk ka në ekipin e tij një individ të licensuar me pikën  P/V/1,  mund të kontraktojë një individ të jashtëm të licensuar, i cili do të japë kontributin e tij tekniko-shkencor për objektin e  projektimit.

Lidhur me kërkesën për angazhim/bashkëpunim me IKTK-në për fazën e hartimit të projektit për ndërhyrje në mozaikë, sqarojmë se IKTK dhe individët e punësuar pranë këtij institucioni përbëjnë zinxhirin e organit vendimarrës të miratimit ose jo të projektit që do të propozohet nga aplikuesi. Pra, një situatë e tillë është në kushtet e konfliktit të interesit.

